ครึ่งบ่าย…ไม้สั้น – บล.คันทรี่ กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
17 พ.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้นในทิศทางเดียวกับตลาดรอบบ้าน จากความกังวลต่อผลกระทบในปัญหาความรุนแรงในกรุงปารีสที่ลดลง และราคาน้ำมันที่ปรับตัวเพิ่มขึ้นจากการดำเนินการทางทหารในซีเรีย  ปิดตลาดเช้า ดัชนีเพิ่มขึ้น +4.79 จุดสู่ 1,393.41 จุด มูลค่าการซื้อขาย 1.8 หมื่นล้านบาท
 
แนวโน้ม ภาคบ่าย
คาดดัชนีทรงตัวในช่วงบ่าย โดย Momentum บวกจากประเด็นความกังวลต่อผลกระทบในปัญหาความรุนแรงในกรุงปารีสที่ลดลงยังคงเป็นปัจจัยหลักหนุนดัชนี แม้ราคาน้ำมันจะเริ่มอ่อนตัวลงอีกครั้ง ประเมินหุ้นในกลุ่มเกษตร และ รับเหมาก่อสร้าง ยังคงเป็นกลุ่มที่น่าสนใจ จากการที่ได้รับผลดีจากนโยบายรัฐ
 
วิเคราะห์ทางเทคนิค
VTE  ราคาปิด 3.68 บาท
แนวรับ 3.66 บาท          
แนวต้าน 3.84 บาท
แนว cut loss หากใกล้จะหลุด 3.62 บาท
กราฟ VTE มีโครงสร้างเป็น down trend แต่สามารถหยุดการสร้าง low มาเป็นเวลา 2 เดือนแล้ว และ MACD เกิด Divergence ครบ 3 ครั้ง ส่งสัญญาณเตรียมปรับตัวขึ้นรุนแรง ขณะที่กราฟแท่งเทียนเพิ่มปรับตัวสูงขึ้นเป็น Tower ผ่านเส้น MA แบบ Golder cross แล้ว คาดว่าจะตั้งลำไต่ระดับขึ้นจากนี้ไป แนะนำซื้อ  แนวต้านแรก 3.80 บาท หากผ่านได้จะ turnaround เป็นขาขึ้นสมบูรณ์
 
เด็กแนว
IRCP กำไรไตรมาส3/58แม้จะลดลงบ้าง แต่ก็ไม่เกินความคาดหมาย เพราะพวกที่มีงานวางระบบโทรคมนาคมนั้นกระทบไปทั่ว เนื่องจากโครงการทั้งภาครัฐและเอกชนมีออกมาในระดับไม่มาก ต้องเก็บกินบุญเก่าประคองตัวไปให้ได้ แต่เด็กแนวมองว่าจากนี้ไปงานจะหลั่งไหลเข้ามาเยอะ เมื่อการประมูล 4G เสร็จสิ้นการลงมือวางระบบ รวมทั้งการออกแบบระบบต่างๆ จะมีงานไม่ขนาดสาย ซึ่ง IRCP เป็นหนึ่งในผู้ที่รับงานด้านนี้เช่นกัน ในช่วงระหว่างที่รองานใหญ่ออกมานั้นบริษัทยังมี backlog ในมือกว่า 500 ล้านบาท ทยอยรับรู้และเข้าเจรจางานใหม่อีก 2-3 รายการ สิ่งที่ผู้บริหารวางแผนในระยะยาวไว้ก็คือการเข้าไปลงทุนในโรงไฟฟ้าขยะขนาด 4 MW นั้น ขณะนี้แค่รอการเซ็นต์สัญญารับซื้อไฟจากการไฟฟ้าเท่านั้น คาดว่าเดือนธันวาคมนี้จะได้ใบอนุญาต และจะเริ่มลงมือสร้าง งานนี้เมื่อเสร็จพร้อมจ่ายไฟจะมีกำไรต่อปีเข้ามาไม่ต่ำกว่า 50 ล้านบาท หรือคิดเป็นอัตราส่วน 50% ของโครงสร้างรายได้เดิม    ส่วนต้นปีมีงานใหญ่คือการนำบริษัทลูก ITDC เข้าจดทะเบียนในตลาด  เป็นบริษัทจำหน่ายอุปกรณ์ไอที ซึ่งการเข้าตลาดจะเพิ่มมูลค่าให้แม่ไม่น้อย 
กราฟของ IRCP อ่อนตัวลงสะท้อนผลประกอบการที่ชะลอตัว จนราคามาทดสอบแนวรับ 6 บาท ที่เป็นระดับ low ของเดือนที่ผ่านมา และเข้าสู่ Oversold ใน Stoch ซึ่งจะทำให้เกิดการดีดตัวได้ง่าย โดยแท่งเทียนเริ่มทรงตัวขึ้น คาดหมายสร้างรูปแบบ W-shape มีแนวต้าน 7 บาท แนะนำเก็งกำไร